SPECIJALNA BOLNICA ZA ORTOPEDIJU

BIOGRAD NA MORU

Broj: 01-514/2-2019

Biograd na Moru, 17. listopada 2019. g.

 Na temelju članka 198. Zakona o javnoj nabavi („Narodne novine“, broj 120/16) i članka 9.,10. i 11.. Pravilnika o  planu nabave, registru ugovora, prethodnom savjetovanju i analizi tržišta u javnoj nabavi (Narodne novine, broj 101/17) javni naručitelj Specijalna bolnica za ortopediju Biograd na Moru izrađuje i objavljuje

**IZVJEŠĆE O PROVEDENOM PRETHODNOM SAVJETOVANJU**

**SA ZAINTERESIRANIM GOSPODARSKIM SUBJEKTIMA**

**(Izvješće o prihvaćenim i neprihvaćenim primjedbama i prijedlozima)**

 **/I** **Naziv i OIB Naručitelja**: Specijalna bolnica za ortopediju Biograd na Moru, Zadarska 62, OIB 10704055828.

 **II/** **Evidencijski broj nabave**: 09/2019.

 **III/ Predmet nabave:** Ugradbeni materijali za ortopediju (prema 3 grupe).

 **IV/** **Datum početka prethodnog savjetovanja:** Objava Poziva u EOJN RH dana 07. listopada 2019. godine.

 **V**/ **Datum završetka prethodnog savjetovanja:** 14. listopada 2019. godine.

 **VI/ Navod je li tijekom savjetovanja naručitelj održao sastanak**: Tijekom savjetovanja Naručitelj nije održao sastanak.

 **VII/Tekst primjedbe ili prijedloga, bez navođenja podataka gospodarskom subjektu:**

U zadanom roku zaprimljen je jedan zahtjev gospodarskog subjekata koji ima primjedbe na tehničku specifikaciju.

### *Primjedbe i prijedlozi gospodarskog subjekta, koji glasi:*

*„Predmet: Molba za korekciju dokumentacije o nabavi po predmetu — Nabava i dostava ugradbenog materijala za ortopediju (prema 3 grupe) za potrebe Specijalne bolnice za ortopediju, Biograd na Moru, ev. broj nabave 09/2019*

*Poštovani,*

*Molimo Vas za izmjenu dokumentacije o nabavi u dijelu koji se odnosi na troškovnike predmeta nabave. Uvidom u stavke troškovnika uočili smo da na ovakav način koncipirana natječajna specifikacija omogućuje pristup samo točno određenim ponuditeljima. Specifikacijom koja bi omogućila pristup većem broju ponuditelja biste bolnici kao Naručitelju i kao korisniku proračunskih sredstava RH osigurali dobivanje većeg broja konkurentnih ponuda. Posljedično, dobili biste najniže moguće tržišne cijene uz optimalnu kvalitetu nabavljenih proizvoda. Članak 205., st. 2 Zakona o javnoj nabavi kaže da , opis predmeta nabave ne smije pogodovati određenom gospodarskom subjektu, dok članak 206., st. 2 istoga Zakona kaže da ,”tehničke specifikacije moraju svim gospodarskim subjektima omogućiti jednak pristup...". ; Ovogodišnje specifikacije za grupe 2 i 3 predmeta nabave su bitno izmijenjene u odnosu na prošlogodišnje za što ne vidimo potrebu niti opravdanje. Prošlogodišnja natječajna specifikacija jamčila je pristup većem broju ponuditelja, dok ona ovogodišnja to onemogučava.*

*Nastavno na gore navedeno, molimo vas sljedeće izmjene:*

*GRUPA 2:*

* *Stavka 1.1. — Molimo da iz troškovnika ove grupe predmeta nabave izostavite protrudiranu varijantu acetabuluma*
* *Stavka 1.3. — Molimo da iz troškovnika ove grupe predmeta nabave izostavite zahtjev za visoko poliranom površinom stema sa distalnim polietilenskim centralizerom, izostavite lateraliziranu varijantu stema i korigirate broj traženih veličina na minimalnih 9. Smatramo da 9 veličina stema zadovoljava sve potrebe, kao i da je paleta od 6 dužina vrata u praksi izrazito neuobičajena, odnosno da je eventualno može ponuditi jedan dobavljač na hrvatskom tržištu.*

*GRUPA 3:*

* *Stavka 1.1. - Molimo da iz troškovnika ove grupe predmeta nabave izostavite zahtjev za visoko poliranom površinom stema sa distalnim polietilenskim centralizerom, izostavite lateraliziranu varijantu stema i korigirate broj traženih veličina na minimalnih 10.*
* *Stavka 1.2. Molimo da u troškovniku ove grupe predmeta nabave korigirate broj traženih veličina na minimalnih 11. Paleta od 11 velična ove femoralne glave zadovoljava sve potrebe, a niti jedan dobavljač na hrvatskom tržištu nije u mogućnosti ponuditi 20 veličina kako je traženo troškovnikom.*
* *Stavka 2.1. - Molimo da iz troškovnika ove grupe predmeta nabave izostavite zahtjev za visoko poliranom površinom stema sa distalnim polietilenskim centralizerom, izostavite lateraliziranu varijantu stema i korigirate broj traženih veličina na minimalnih 9.*
* *Stavka 2.2. - Molimo da u troškovniku ove grupe predmeta nabave korigirate broj traženih veličina vrata na minimalnih 5. Smatramo da 5 dužina vrata zadovoljava sve potrebe,, kao i da je paleta od 6 dužina vrata u praksi izrazito neuobičajena, odnosno da je eventualno može ponuditi jedan dobavljač na hrvatskom tržištu.*
* *Stavka 2.3. - Molimo da u troškovniku ove grupe predmeta nabave korigirate broj traženih veličina vrata na minimalnih 9. Paleta od 9 veličina zadovoljava sve potrebe, a niti jedan dobavljač na hrvatskom tržištu nije u mogućnosti ponuditi 20 veličina kako je traženo troškovnikom.*

*Slijedom navedenog, molimo da izmijenite natječajnu dokumentaciju.*

*S poštovanjem“*

**ODGOVOR na primjedbu ili prijedlog:** **Ne prihvaćaju se** **primjedbe i prijedlozi.**

Obrazloženje razloga neprihvaćanja primjedba i prijedloga gospodarskog subjekta, kako slijedi:

 **GRUPA 2:**

* Vezano uz primjedbe zainteresiranog gospodarskog subjekta da se za St. 1.1. izostavi protrudirana varijanta acetabuluma isto se NE UVAŽAVA.

Postojanje protrudirane varijanta acetabuluma izuzetno je važno za pacijente kod kojih postoji visoki rizik luksacije acetabuluma. Dodatnih 200 protruzije onemogućava luksaciju i time daje dodatnu stabilnost operateru prilikom operativnog zahvata. Protrudiranu varijantu cementnog acetabuluma u svom proizvodnom programu ima veliki broj proizvođača, te se ovakvim traženjem ne onemogućava nikoga za nuđenje.

* Vezano uz primjedbe zainteresiranog gospodarskog subjekta da se u opisu za St. 1.3. izbaci opis površina stema visoko polirana sa distalnim polietilenskim centralizerom isto se NE UVAŽAVA.

Visoko polirani cementni stem na tržištu ima veći broj ponuditelja, isto je najmodernije i najkvalitetnije rješenje koje se koristi u kombinaciji s novijim tehnikama mješanja i aplikacije cementa pod vakumom, a daje daleko bolje rezultate uraštanja proteze u femoralnu kost od ostalih modela stemova koji se cementiraju.

* Vezano uz primjedbe zainteresiranog gospodarskog subjekta da se u St. 1.3. izbaci lateralizirana varijanta stema te da se korigira traženi broj veličina na minimalnih 9 isto se NE UVAŽAVA.

Postojanje čim većeg broja veličina stemova je izrazito bitno kako bi se što bolje mogli prilagoditi postojećoj kosti pacijenta, a kako se ne bi morala zbog premalog broja veličina, kost pacijenta prilagođavati na neadekvatnu veličinu femoralnog stema, pri čemu bi moglo doći i do oštećenja kosti pacijenta. Postojanje lateraliziranog stema koji ima offset vrata u odnosu na centralno položen vrat traži se također zbog što preciznijeg prilagođavanja proteze prirodnoj anatomiji kosti. Znaći, traži se 12 veličina standardnog i 12 veličina lateraliziranog femoralnog stema kako bi se čim preciznije femoralni stem mogao prilagoditi medularnom kanalu femura i uspostaviti prirodna anatomija kuka koja je postojala prije operativnog zahvata.

* Vezano uz primjedbe zainteresiranog gospodarskog subjekta da je traženih 6 dužina vrata za St. 1.2 i 2.2, u praksi izrazito neubičajeno, odnosno da isto može ponuditi eventualno jedan dobavljač isto smatramo netočnim te isto NE UVAŽAVAMO.

Kao i kod prethodne stavke veći broj veličina/dužina femoralne glave izuzetno je bitan kako bi operater imao dovoljan broj veličina prilikom izvođenja operativnog zahvata te kako bi se mogla uspostaviti pravilna dužina noge kod postavljanja endoproteze kuka. 6 dužina vrata u svom proizvodnom programu ima veliki broj proizvođača, te se ovakvim traženjem ne onemogućava nikoga na nuđenje.

**GRUPA 3:**

* Vezano uz primjedbe zainteresiranog gospodarskog subjekta da se u opisu za St. 1.1 i 2.1. izbaci opis površina stema visoko polirana sa distalnim polietilenskim centralizerom, izostavi lateralizirana varijanta stema i korigira traženi broj veličina na minimalnih 10 tj. 9; isto se NE UVAŽAVA.

Visoko polirani cementni stem na tržištu ima veći broj ponuditelja, isto je najmodernije i najkvalitetnije rješenje koje se koristi u kombinaciji s novijim tehnikama mješanja i aplikacije cementa pod vakumom, a daje daleko bolje rezultate uraštanja proteze u femoralnu kost od ostalih modela stemova koji se cementiraju. Postojanje čim većeg broja veličina stemova je izrazito bitno kako bi se što bolje mogli prilagoditi postojećoj kosti pacijenta, a kako se ne bi morala zbog premalog broja veličina, kost pacijenta prilagođavati na neadekvatnu veličinu femoralnog stema, pri čemu bi moglo doći i do oštećenja kosti pacijenta. Postojanje lateraliziranog stema koji ima offset vrata u odnosu na centralno položen vrat traži se također zbog što preciznijeg prilagođavanja proteze prirodnoj anatomiji kosti. Znači, traži se 12 veličina standardnog i 12 veličina lateraliziranog femoralnog stema kako bi se čim preciznije femoralni stem mogao prilagoditi medularnom kanalu femura i uspostaviti prirodna anatomija kuka koja je postojala prije operativnog zahvata.

* Vezano uz zahtjev gospodarskog subjekta da se u St.1.2. korigira traženi broj veličina na minimalnih 11, umjesto traženih 20, isto se NE UVAŽAVA.

Veći broj veličina (promjera) metalne glave izuzetno je bitan kako bi operater imao dovoljan broj veličina prilikom izvođenja operativnog zahvata. U praksi se pokazalo da je minimalno potrebno 20 veličina metalne glave kako bi se što preciznije proteza mogla prilagoditi pirodnoj anatomiji kuka. Navedeno može ponuditi više dobavljača.

* Vezano uz zahtjev gospodarskog subjekta da se u St.2.3. korigira traženi broj veličina na minimalnih 9, umjesto traženih 20, isto se NE UVAŽAVA.

Veći broj veličina (promjera) biartikularne glave izuzetno je bitan kako bi operater imao dovoljan broj veličina prilikom izvođenja operativnog zahvata. U praksi se pokazalo da je minimalno potrebno 20 veličina glave kako bi se što preciznije proteza mogla prilagoditi pirodnoj anatomiji kuka, te je predloženih 9 insuficijentno za izvođenje opertivnog zahvata. Navedeno može ponuditi više dobavljača.

S obzirom na sve gore navedeno, ne prihvaćamo tražene izmjene troškovnika.

 Nadalje, ukoliko zainteresirani gospodarski subjekti nisu u mogućnosti ponuditi sve tražene artikle u predmetnom postupku nabave, uvijek postoji mogućnost ulaska u zajednicu ponuditelja ili angažiranja podizvoditelja.

 **VIII/** Sukladno članku 198. stavak 4. Zakona o javnoj nabavi (N.N.br. 120/2016) i članka 9.,10. i 11.. Pravilnika o  planu nabave, registru ugovora, prethodnom savjetovanju i analizi tržišta u javnoj nabavi (N.N. br. 101/2017) Naručitelj će ovo izvješće objaviti EOJN RH.

 Članovi Stručnog povjerenstva za

 pripremu i provedbu postupka javne nabave